**НОВА МУСЛИМАНКА СТРАХУЈЕ ДА МОЖЕ ДА СЕ ВРАТИ ЗАБЛУДИ**

فتاة تعيش في مجتمع فاسد وتخشى الانحراف

>Српски – Serbian – < صربي

**Мухаммед ибн Салих Ел-Мунеџид**

www.islamqa.info

الشيخ محمد بن صالح المنجد

🙠🙣

Превод: Љубица Јовановић

Рецензија: Амра Дацић

ترجمة: ليوبيتسا يوفانوفيتس

مراجعة: عمرة داتسيتش

**Млада муслиманка живи у поквареном окружењу и страхује да може да оде у заблуду**

****

**Питање:**

Имам петнаест година и прихватила сам Ислам пре четири до пет година. Један мој родитељ је тако-рећи муслиман али се не држи вере. Стално се сусрећем са проблемима. Пре или касније ће да ми дојади слеђење свих ових правила и отићићу напоље и забавићу се (плесати, излазити са момцима...).

Знам да сам грешила али то схватим тек након то урадим. Нисам сигурна да желим да будем побожна више, али ми нешто стално долази и говори ми да морам да будем муслиманка. Тешко ми је да одлучим шта да радим. Тешко ми је да будем муслманка јер живим у немуслиманском друштву а сви муслимани које знам нису никакви муслимани. Имате ли неки предлог?

**Одговор:**

Хвала припада Богу.

Твој проблем је осетљив и озбиљан, тиче се придржавања Ислама и његових правила. Уз то, разумемо твој проблем и заиста се саосећамо са твојом патњом, па желимо да ти дамо неколико следећих савета:

**Прво:** То "нешто" што ти долази и говори ти да будеш муслиманка могао би да буде анђео, јер је Посланик, нека су благослов и мир над њим, рекао:

**„Ђаво има нешто удела над сином Адамовим, а анђели имају нешто удела над сином Адамовим. Што се тиче ђаволовог удела, то је да га подсећа на зло и подстиче порицање истине. Што се тиче удела анђела јесте да га подсећа на истину и веровање у њу, и ко год нађе такво нешто нека зна да је то од Бога, па нека се захвали Богу. А ко год нађе нешто друго, нека тражи уточиште код Бога од проклетог ђавола.“**

Онда је Посланик, нека су благослов и мир над њим, проучио:

**Ђаво вам прети са неимаштином и наређује вам лоша дела а Бог вам обећава опрост и награду Своју;   
Бог је неизмерно добар и зна све.** (Кур'ан, Ел-Бекара, 268)

Предају бележи Тирмизи, бр. 2914.

**'Ђаво'** означава Сотону или некога од његових војника. **'Удео'** (дословно додир) значи да долази близу и утиче на човека. Ово се односи на оно шта се догађа у срцу било због утицаја ђавола или анђела.

Речи **'да га подсећа на зло'** значе да га наговара на неверовање, неморал и неправду.

**'И подстиче на порицање истине'** значи порицање Божијих права или права Његових створења, или порицање нечега што је доказано као истина нпр. као тевхид (Божија једноћа), посланство, проживљење, Судњи дан, Рај или Пакао.

**'Што се тиче удела анђела јесте да га подсећа на истину'** као на молитву и пост. '**И веровање у њу**' као у Божије књиге и посланике.

**'Ко год нађе такво нешто',** то јест види на себи или препозна утицај анђела **'нека зна да је то од Бога'**, значи да је то велики благослов и велика милост која му је дошла јер је Бог наредио анђелу да га инспирише.

**'А ко год нађе нешто друго'** значи да је то ђавољев утицај.

Онда је Посланик, нека су благослов и мир над њим, проучио: **'Ђаво вам прети са неимаштином',** значи он вас плаши неимаштином да би вас зауставио да трошите имовину у добро. **'И наређује вам лоша дела',** тј. грехе.

У светлу ове велике предаје, сада разумеш своје стање. Оно "нешто" што те вуче назад ка добру ти доноси благослов, доноси ти добро од Бога, па захвали се Богу и величај Га. Оно друго које те подстиче да идеш напоље и да плешеш и да успостављаш забрањене везе са лошим, поганим људима је ђаво, па тражи уточиште код Бога од тога сваки пут када те искуша са тим злим опасностима.

**Друго:** Не брини се ако има много оних који су изгубљени око тебе, немој да допустиш тим неверничким струјама које се гуше у мору свога немара, прохтева и греха да те одврате од сврхе са којом си створена.

Узвишени Бог каже:

**Ако би се ти покоравао већини оних који живе на Земљи, они би те од Божијег пута одвратили; они се само за претпоставкама поводе и они само неистину говоре.** (Кур'ан, Ел-Ен'ам, 116)

**А већина људи, ма колико ти желео, неће бити верници.** (Кур'ан, Јусуф, 103)

О млада муслиманко, која је вредност живота ако човек живи само да испуни своје прохтеве, ако је огрезао у пороцима, певању и плесању, пијанчењу и изазивању нереда, ако улази у забрањене сексуалне односе и опходи се као животња?

Узвишени Бог каже:

**Они су као стока, чак и гори – они су заиста немарни.** (Кур'ан, Бедеми, 179)

**Треће:** Ти живиш у негативном окружењу пуно неверника и муслимана који се не придржавају своје вере и који можда не знају о Исламу ништа осим свог имена, уз све то још си окружена искушењима и изазовима, зато мораш да се вежеш за Бога и да се држиш његовог закона. Окрени се Њему и увек Га моли да те заштити од греха и да ти подари устрајност у вери. Увек понављај ову молбу:

**О ти који окрећеш срца, учврсти моје срце на Твојој вери.**

Јер је мајка верника Аиша, нека је Бог задовољан њом, пренела од свог мужа, твога Посланика, нека су благослов и мир над њим, да је он учио ову споменуту молбу често.

Она је рекла:

**„О Божији Посланиче, ми верујемо да си посланик и верујемо у оно што си донео. Страхујеш ли за нас?“** Рекао је: **„Да, јер су срца људи између два Божија прста и Он их окреће како хоће.“** (Предају бележи Тирмизи, 2066)

**Четврто:** Покушај да потражиш друге муслиманке, које се придржавају вере, како би могле међусобно да се подсећате на истину и да се подстичете на стрпљење. Уради све што можеш да би позвала своје родитеље на истину, јер колико је оних мадића и девојака који су били узроком да они старији буду упућени.

На крају молимо Бога да те упути да будеш стрпљива и да те учини устрајном на путу Ислама и да те благослови да осетиш сласт веровања. Твоју бригу поверавамо Богу, јер они који су под Његовом бригом никада неће бити изгубљени.

**Одговорио:** Учењак Мухаммед Салих ел-Мунеџџид

Извор: <http://islamqa.info/ar/6053>

